ಟೊಮೆಟೊ ಕೆಜಿ 10 ರೂ., ಕ್ಯಾರೆಟ್‌ 8 ರೂ. – ಚಿಕ್ಕಬಳ್ಳಾಪುರ ಮಾರುಕಟ್ಟೆಯಲ್ಲಿ ತರಕಾರಿಗಳ ಬೆಲೆ ಭಾರೀ ಇಳಿಕೆ

ಚಿಕ್ಕಬಳ್ಳಾಪುರ: ಇರಾನ್ – ಇಸ್ರೇಲ್ ವಾರ್ (Iran Israel War) ಎಫೆಕ್ಟ್ ಪರೋಕ್ಷವಾಗಿ ರೈತರಿಗೂ ತಟ್ಟಿದ್ದು, ಚಿಕ್ಕಬಳ್ಳಾಪುರದ ಎಪಿಎಂಸಿ ತರಕಾರಿ ಮಾರುಕಟ್ಟೆಯಲ್ಲಿ ತರಕಾರಿಗಳ ಬೆಲೆಯಲ್ಲಿ ಭಾರೀ ಕುಸಿತ ಕಂಡಿದೆ.

ಸಹಜವಾಗಿ ಬೇಸಿಗೆಯಲ್ಲಿ ತರಕಾರಿಗಳಿಗೆ ಹೆಚ್ಚಿನ ಡಿಮ್ಯಾಂಡ್ ಜೊತೆಗೆ ದರವೂ ಹೆಚ್ಚಾಗಿರುತ್ತಿತ್ತು. ಆದ್ರೆ ಈ ಬಾರಿ ಯುದ್ಧದ ಎಫೆಕ್ಟ್‌ನಿಂದ ಅಡುಗೆ ಅನಿಲ ಸಿಗದೇ ಹೋಟೆಲ್‌ಗಳು (Hotel) ಬಂದ್ ಆಗಿರೋದ್ರಿಂದ ತರಕಾರಿಗಳಿಗೆ ಬೇಡಿಕೆ ಇಲ್ಲದಂತಾಗಿದೆ. ಇದನ್ನೂ ಓದಿ: SSLC ಯಲ್ಲಿ ತೃತೀಯ ಭಾಷೆ ಕಡ್ಡಾಯವಲ್ಲ ನಿಯಮ ಜಾರಿ – ನಿರ್ಧಾರ ಮರು ಪರಿಶೀಲಿಸುವಂತೆ ರಾಜ್ಯಪಾಲರಿಂದ ಸಿಎಸ್‌ಗೆ ಪತ್ರ

ಇದ್ರಿಂದ ತರಕಾರಿಗಳನ್ನ (Vegetables) ಖರೀದಿ ಮಾಡಲು ವರ್ತಕರು ಬಾರದೆ ರೇಟ್ ಸಹ ಡೌನ್ ಆಗಿದೆ. 1 ಕೆಜಿ ಟೊಮೆಟೊ 10-12 ರೂಪಾಯಿ, ಕ್ಯಾರೆಟ್ – 8 ರಿಂದ 10 ರೂಪಾಯಿ, ಸೌತೆಕಾಯಿ ಮೂಟೆ 200-250 ರೂಪಾಯಿ, ಮೂಲಂಗಿ 5 ರಿಂದ 6 ರೂಪಾಯಿ, ನವಕೋಲು ಸಹ 5 ರಿಂದ 6 ರೂಪಾಯಿ, ಕಳೆದ ವರ್ಷ ಇದೇ ಸಮಯದಲ್ಲಿ 100 ರಿಂದ 120 ರೂಪಾಯಿ ಇದ್ದ ಬೀನ್ಸ್ ಬೆಲೆ ಇಂದ 30-40 ರೂಪಾಯಿಗೆ ಮಾರಾಟವಾಗಿದೆ. ರೈತರಿಗೆ ಭಾರೀ ನಷ್ಟ ಸಂಭವಿಸುತ್ತಿದೆ. ಇದನ್ನೂ ಓದಿ: ದೆಹಲಿಯಲ್ಲಿ ಮರ್ಯಾದಾ ಹತ್ಯೆ – ಸಂಬಂಧಿಯನ್ನು ಪ್ರೀತಿಸಿದ್ದಕ್ಕೆ ಕುಟುಂಬಸ್ಥರಿಂದಲೇ 19ರ ಯುವತಿಯ ಕೊಲೆ ಶಂಕೆ